Tööjuhend
Haldusjuht-majandusjuhataja, projektijuht

1. ÜLDSÄTTED
1.1 Töökoha nimetus: Haldusjuht-majandusjuhataja, projektijuht projektis „Haapsalu hoolekandeteenuste juurutamine ja arendamine“.
1.2	Töökoht on Haapsalu Sotsiaalmajas.
1.3	Töötajaga sõlmib ja lõpetab töölepingu Sotsiaalmaja direktor.
1.4	Töötaja kuulub Haapsalu Sotsialamaja koosseisu ja allub otseselt Sotsiaalmaja direktorile.
1.5	Haldusjuht-majandusjuhataja ning projektijuhi töökohal võib töötada kõrgharidusega isik. 
1.6	Töökoha põhieesmärk on säilitada ja tõsta Sotsiaalmaja klientide elukvaliteeti. Projektijuhi töökoha eesmärk on viia ellu projekt „Haapsalu hoolekandeteenuste juurutamine ja arendamine“.
1.7	Töökoha peamisteks ülesanneteks sotsiaalmajas on: majandus- ja haldustegevuse korraldamine eesmärgiga  luua ja hoida hoones ja territooriumil teenuse osutamiseks ja töötamiseks soodsad, ohutud ja esteetilised tingimused ning sotsiaaltransporditeenuse osutamise  korraldamine.
1.8	Haldusjuht-majandusjuhataja ning projektijuhi asenduse haiguse või puhkuse ajal korraldab Sotsiaalmaja direktor. 
1.9	Haldusjuht-majandusjuhataja ning projektijuht juhindub oma tegevuses:
1.9.1	 Eesti Vabariigi seadustest ja valitsuse määrustest, direktori või teda asendava isiku korraldustest ja juhenditest.
1.9.2	 Haapsalu Sotsiaalmaja töökorralduse reeglitest, tuleohutus- ning tööohutusjuhenditest, täiskasvanute hoolekandeasutuse tervisekaitsenõuetest, veterinaarnõuetest.
1.9.3	 Käesolevast tööjuhendist.
1.9.4	 Muudest kehtivatest eeskirjadest ja normidest.
1.9.5	 Projekti „Haapsalu hoolekandeteenuste juurutamine ja arendamine“ nõuetest.
1.10	 Haldusjuht-majandusjuhataja asendab vajadusel sekretäri; autojuhte ja direktorit nende puudumisel. 
1.11	Projektijuht asendab vajadusel teist projektijuhti projektis „Haapsalu hoolekandeteenuste juurutamine ja arendamine“.
1.12	 Haldusjuht-majandusjuhatajale alluvad autojuhid.

2	PÕHIEESMÄRGIST JA PEAMISTEST ÜLESANNETEST TULENEVAD ÜLESANDED SOTSIAALMAJAS
2.1	Haldusjuht-majandusjuhataja:
2.1.1Majandus- ja haldustegevuse korraldamine eesmärgiga  luua ja hoida hoones ja territooriumil teenuse osutamiseks ja töötamiseks soodsad, ohutud ja esteetilised tingimused, sealhulgas: 
2.1.1.2	Tuleohutusnõuete, veterinaarameti nõuete, terviseameti nõuete, töökeskkonna ja tööohutuse nõuete tagamine. 
2.1.1.3	Hoone tehniliste kommunikatsioonide ning seadmete korrasoleku tagamine, vajadusel nende hoolduse ja remondi korraldamine.
2.1.1.4	Parandus- ja remonditööde korraldamine hoones sh projektipõhiste remontide korraldamine.
2.1.1.5	Hangete korraldamine ja hinnapakkumiste võtmine remontide, sõidukite, vahendite soetamiseks.
2.1.1.6	Majandamiseks ja tööks vajalike vahendite, tehnika ja mööbli hankimine.
2.1.1.7	Tööohutusalane juhendamine uutele töötajatele ja korduvjuhendamine.
2.1.1.8	Koristajate, kojameeste, töömehe töö korraldamine, vajadusel töötajate leidmine vastavate tööde tegemiseks. 
2.1.1.9	Ühiskondlik-kasuliku töö tegijate töö korraldamine ning suhtlus nende töö osas kriminaalhooldajatega. 
2.1.1.10	Hoone välisterritooriumi heakorra ja turvalisuse tagamine.
2.1.1.11	Kõigi sotsiaalmaja sõidukite tehnilise korrasoleku ja sõidudokumentatsiooni korrasoleku tagamine.
2.1.2	Sotsiaaltransporditeenuse osutamise korraldamine, sealhulgas: 
2.1.2.1	Autojuhtide töö korraldamine.
2.1.2.2	Sotsiaaltranspordiks kasutatavate sõidukite sotsiaaltranspordi nõuetele vastavuse tagamine sh dokumentatsioon ja teenuse osutamise protseduurid, tehniline vastavus. 
2.1.2.3	Toiduveoks kasutatava sõiduki veterinaarameti nõuetele vastavuse tagamine. 
2.1.3	Klientide toetamine konkreetsete toimetulekut takistavate probleemide lahendamisel ning klientidele sotsiaalmaja võimaluste piires juurdepääsu tagamine õigeaegsele ja piisavale abile.
2.1.4	Teenuse parandamiseks ettepanekute tegemine ja teenuse osutamise korra uuendamine vajadusel.
2.1.5	Info jagamine sotsiaalmaja teenuste osas, isikule vajaliku teabe andmine sotsiaalsetest õigustest ja seaduslike huvide kaitsmise võimalustest.
2.1.6	Osalemine Haapsalu Sotsiaalmaja poolt korraldatavatel arenduspäevadel, koosolekutel, meeskonnaüritustel.
2.1.7	Abistamine sotsiaalmaja ürituste läbiviimisel.
2.1.8	EQUASS kvaliteedinõuete rakendamine oma valdkonnas.
2.1.9	Kodulehe haldamine ja uuendamine oma valdkonnas.
Projektijuht:
2.2.1 Projektijuht vastutab projekti tegevuste planeerimise, koordineerimise ning elluviimise eest vastavalt planeeritule, sh teenuste arendamiseks vajalike tegevuste koordineerimise eest.
2.2.2 Projektijuht korraldab projekti aruandluse ning väljamaksetaotluste koostamist ning esitamist rakendusüksusele.
2.2.3 Planeerimisega seotud ülesanded:
2.2.3.1 Projekti läbiviimiseks tegevuskava loomine koos projekti meeskonnaga (peamised kaastöötajad) - eesmärgid, alategevused, tegevusaeg, indikaatorid – oodatavad ja mõõdetavad tulemused, vahehinnangud, lõpphinnangud, vastutajad. 
2.2.3.2 Kontrollkoosolekute ja muu meeskonnatöö planeerimine. Suhtlus koostööpartneritega, töötajatega, lepingud, nõupidamised – ühtse arusaama loomine projekti protsessidest, dokumentatsioonist. 
2.2.3.3 Kohtumised kogukonnaga, info jagamine, ootuste ja vajaduste kaardistamine, kokkuvõtete ja ettepanekute tegemine teenuste ja nende arendusvajaduste osas.
2.2.4 Teostamisega seotud ülesanded: 
2.2.4.1 Tegevuste läbiviimine/läbiviimise korraldamine vastavalt planeeritud ajakavale ja eelarvele. 
2.2.4.2 Teenuste arendamise tegevuste koordineerimine. 
2.2.4.3 Projekti ja teenuste dokumentatsiooni korrashoid (nõuetele vastavuse tagamine, kogumine, säilitamine). 
2.2.4.4 Suhtlus rakendusüksusega, aruannete ja väljamaksetaotluste koostamine ja esitamine. 
2.2.4.5 Info jagamine elanikkonnale/kogukonnale projekti ning teenuste osas (kohalikus lehes, KOV ja sotsiaalmaja kodulehel, LV teatajas regulaarselt (nt 2 x aastas), voldikud).
2.2.5 Kontrollimise/uurimise/hindamisega seotud ülesanded: 
2.2.5.1 Projekti ja teenuste dokumentatsiooni järelevalve. 
2.2.5.2 Teenuse protsesside üle järelevalve, suhtlus teenuse osapooltega. 
2.2.5.3 Tegevuste hindamine ja analüüs (eesmärgid, alategevused, tegevusaeg, indikaatorid – oodatavad ja mõõdetavad tulemused, vahehinnangud, lõpphinnangud). 
2.2.5.4 Kogukonna vajaduste kaardistamine, klientide vajaduste kaardistamine (sh võimalikud uued kliendid). 
2.2.5.5 Rahulolu ja tagasiside küsitlused 1 x aastas (kliendid, klientide lähedased ehk projekti kasusaajad, võrgustik /koostööpartnerid, töötajate tagasiside). 
2.2.5.6 Saadud tagasiside analüüs, ettepanekud tööprotsesside parandamiseks ja teenuste kohandamiseks klientide vajadustest lähtuvalt.
2.2.5.7 Teenuse halduspoolega seotud tegevused: ruumide remondi ja sisustamise korraldamine, vahendite hankimise korraldamine, koolitustegevuse korraldamine, häirenupu seadmete hankimine ja kasutuselevõtu korraldamine. Projektiga seonduvate transpordikulude/sõidudokumentatsiooni korraldamine. 

3.	KOHUSTUSED
Haldusjuht-majandusjuhataja kohustub:
3.1	Täitma kõiki direktori või teda asendava isiku seaduslikke korraldusi.
3.2	Täitma tuleohutuse-, ohutus- ja töökaitsenõudeid.
3.3	Valmistama ette enda korraldusalas olevaid lepinguid ja muid töödokumente, esitama direktorile allkirjastamiseks ja  muudatusettepanekuid tegema.
3.4	Sotsiaaltranspordi korda klientidele tutvustama ja sellest kinnipidamist kontrollima.
3.5	Autojuhtide töö osas järelevalvet teostama ja puuduste osas info ning ettepanekuid direktorile edastama. 
3.6	 Pidama teenuse saajate üle arvestust.
3.7	 Tagama teenuse osutamisel klientide õiguste ja huvide kaitse.
3.8	 Vastu võtma otsuseid direktori äraolekul, mis nõuavad edasilükkamatut tegutsemist ja lahendamist.
3.9	 Tagama klientide isikuandmete kaitse isikuandmekaitse seaduse ja avaliku teabe seaduse nõuetele vastavalt; hoidma kliendi konfidentsiaalselt delikaatselt ja eraelulist infot.
Projektijuht kohustub 
3.11 Tagama projekti täitmise vastavalt projekti tegevuskavale ja nõuetele ning projektiga seonduva dokumentatsiooni nõuetele vastavuse. 

4.	ÕIGUSED
4.1	Teha direktorile soovitusi ja ettepanekuid töö tulemuslikkuse tõstmiseks ja paremaks organiseerimiseks.
4.2	Keelduda tööst, milleks ta ei ole väljaõpetatud.
4.3	Nõuda tööks vajalikke töövahendite ja tehnika olemasolu.
4.4	Nõuda tööks vajalikku igakülgset informatsiooni.
4.5	Nõuda isikukaitsevahendite ja töövahendite olemasolu.
4.6	Saada vajadusel täiendkoolitust tööandja kulul.
4.7	Saada ületöötatud töötundide eest lisatasu või vaba aega.
4.8	Saada puhkepäevadel ja riigipühadel töötatud töötundide eest lisatasu vastavalt Töölepinguseadusele.
4.9	 Käia regulaarselt töötervishoiuarsti vastuvõtul (1x2 aasta jooksul).

5.	VASTUTUS
5.1	Haldusjuht-majandusjuhataja, projektijuht vastutab käesoleva tööjuhendiga temale pandud töökohustuste täitmata jätmise või mittenõuetekohase täitmise eest seadusega sätestatud korras.
5.2	Talle usaldatud inventari säästliku ja otstarbeka kasutamise eest.
5.3	Soojasõlme, lao, pesuköögi heakorra eest.
5.4	Ohutustehnika, töökaitse, tuleohutuse, toiduhügieeni- ning enesekontrollisüsteemi nõuete täitmise eest.